ISANG SERYE MULA SA NETFLIX
Kumanta kung mahal mo ang iyong pamilya
Mahal ko ang pamilya ko
Hindi kami perpekto Pero perpekto sila para sa 'kin
Mahal ko sina Mama, Papa, Major, Keys
-Mahal natin ang pamilya natin -Mahal natin ang pamilya natin
Kung sang-ayon kayo sa 'kin Pumalakpak at ipadyak ang mga paa
Yeah!
Pero naranasan mo na bang parang hindi ka makapagsabi
sa pamilya mo tungkol sa isang bagay?
Tutok lang, tunghayan ang kaabang-abang!
Ayos, naka-ipon na tayo ng 65 sentimos,
isang tennis ball, at apat na supot ng pickle chips sa tatlong buwan.
Pero kinain mo lahat.
Pwede ba huwag na lang isulat 'yon?
Ano? Ginagawa ko lang 'yung taunang buwis ng Keys Grant Enterprises.
Ha? Teka, huwag!
Major! Bumalik ka rito!
Ingat!
Uy, honey, nasaan na 'yung mga espesyal na burger bun?
-Sabi mo kukuha ka. -Sabi mo ikaw na!
-Hindi! Hindi 'yon ang nangyari… -Gagamitin ko 'yon sa cookout, Lillie!
Sabi mo…
Mahilig talaga sa mga burger bun ang tatay mo.
Palaging nagbabangayan ang mga magulang ko sa maliliit na bagay.
Naghahanda si Papa para sa malaking cookout ngayong weekend.
At seryoso siya sa pagba-barbecue.
Uy, oo nga pala, pumunta ka!
-Ay, sige, pupunta ako! -Ayos!
Ayaw ko nang gumawa ng sanaysay.
Gusto mo bang mag-math na lang?
Oo, sige.
Hala! Naku naman!
Akala ko nadala ko ang libro ko sa math.
Naiwan ko siguro sa bahay ng tatay ko.
Walang problema. Share na lang tayo!
Salamat, Karm.
Palagi talaga akong may nalilimutan sa bahay ng nanay o tatay ko.
Ang lala naman niyan.
Oo, nag-aaway sila minsan dahil sa maliliit na bagay,
kadalasan sa mga malalaking bagay.
Pero naging maganda nang maghiwalay sila.
Hindi na sila masyadong nagbabangayan.
-Kumuha ako ng mga kamatis! -Hindi, Lillie, sinabi ko na…
Palaging sinasabi ng mga magulang ko na hindi sila natutulog nang magkagalit.
Palaging natutulog nang magkagalit ang mga magulang ko.
Pero sabi ko nga, mas maayos na ngayon.
Okay lang. Mahal kita.
Mahal din kita.
Ngayong weekend na ang Taunang Cookout!
Sinong excited?
-Ako! -Ako!
Alam ng lahat na ako ang swabeng nagba-barbeque
na gwapo, nagso-slow cook, nagma-marinate,
at ang pinakamagaling na Hari ng Cookout!
Dahil bumalik ako ulit sa tindahan,
nandito na ang burger natin, ang mga bun,
at napakaraming gulay rin mula sa Community Garden.
Magiging magandang cookout ito!
Huwag kang masira, huwag kang masira!
Nasira na.
-Tatawag ako ng mag-aayos. -Kaya kong ayusin 'yan!
Sandali lang.
Lillie, wala na tayong oras.
Masisira ang mga pagkain bago ang cookout.
Huwag kang mag-alala, Conrad. Tumabi ka na at hayaan mo 'ko rito.
-Aayusin ko 'to agad. -Narinig ko na 'yan…
Pero sa ngayon, kainin muna natin ang pagkain dito bago mapanis.
Ako na ang kakain ng chocolate chip ice cream.
Para tulungan ang pamilya natin ngayong panahon ng paghihirap.
Ah, talaga? Salamat sa pagsubok.
-Bakit 'di nalang itong frozen peas? -Kadiri.
-Ayusin na nating ang ref, Lillie. -Sinabi ko nang ako na nga!
Magtiwala ka lang sa 'kin, Conrad!
Nag-aaway sila dahil sa maliliit na bagay, malalaking bagay, halos sa lahat!
Ayos lang 'yan. Hindi sila matutulog ng magkagalit.
Magiging maayos na ang lahat bukas…
-Good morning, maganda kong pamilya-- -Lillie, isipin mo ang mga burger ko.
-Ha? -Tumawag na tayo ng iba, ngayon na!
May tinawagan na ako. At ang pangalan no'n ay Ako!
Hindi pwedeng cooler lang ang gamit natin, mag-aaksaya lang tayo ng pera.
Mas mag-aaksaya tayo ng pera kung tatawag pa tayo ng mag-aayos!
Ako na ang bahala sa ref.
Ngayon lang tumagal ang away nina Mama at Papa.
Hindi nila dapat 'yon pinapatagal.
Sinuway nila ang usapan.
Akala ko maayos ang pamilya ko
Pero baka nasisira na ito
Nag-aalala na ako sa mga bangayan nila
Grabe, ako ay nasasaktan
Hindi!
Kailangan kong ayusin 'to.
Umpisa na ng Operasyong Pagbatiin sina Mama at Papa.
-Handa ka na? -Handa na!
Mama! Papa!
Pwede ba kayong bumaba rito?
-Papunta na! -Ano 'yun?
Anong mayroon dito?
Nasa tamang bahay ba ako?
Maupo po kayo.
Sige, anong kailangan n'yo?
At magkano ito?
Gusto lang naming mag-romantic dinner kayo!
Masarap na orange juice mula sa malamig na lugar ng "concentrate"?
May extra pulp, siyempre. Ah, perpekto!
Galing ba ito sa garden?
Ay! Insekto ba 'yan?
Ang menu ngayon ay PB at J na may creamy na peanut butter
mula sa grocery store.
Na sinamahan ng organic na grape jelly mula sa aparador.
-Ohh-la-la! -Ayos 'yan!
Hayaan n'yong kuhanan ko ng litrato ang masayang mag-asawa!
Ayos…
Ano 'yun?
Naku, Lillie, please. Kailangan na nating tumawag ng propesyonal.
Sinasabi mo bang hindi ako propesyonal?
Hindi sa pag-aayos ng ref!
Hindi gumana ang plano natin.
Nag-aaway pa rin sina Mama at Papa.
Paano kung…
May seryosong nangyayari
Nag-aalala ako At hindi ko na alam ang gagawin
At aaminin kong natatakot akong magtanong
Kasi baka magkatotoo
Maaabutan din kita, Major!
Talo ka!
Naglalaro ka ba talaga, Karma?
Talo ka ulit! Uy?
Nandiyan ka pa ba, Karma?
Ang tagal ng away ng mga magulang ko kagabi.
Hindi sila natutulog ng magkagalit, pero ilang araw na silang ganito.
Baka…
maghiwalay na sila…
at hindi ko alam ang gagawin ko.
Pasensya na, Karm.
Nakausap mo na ba sila tungkol diyan?
Hindi pa. Kung gagawin ko 'yon, baka mag-away sila ulit.
Baka lumala lang!
At tingnan mo, nagkakagulo na sina Keys at Major!
Mukhang okay naman sila!
At ang mga magulang mo rin.
Dinala mo ba ang cheese, Lillie?
Ang cheese? Talaga ba, Conrad?
-Sabi ko sa 'yo isilid mo ito! -Ano?
Tumigil kayo!
Huwag kayong mag-away! Hindi kayo pwedeng maghiwalay!
Ayaw kong masira ang pamilya natin!
Pakiusap, tumigil na kayo!
-Anak! -Kar-Star, bumalik ka rito!
Maghihiwalay na sila Hindi na magkakabalikan
Pero paano kami Kung sira na ang pamilya namin?
Hindi ako makapaniwalang mangyayari ito Sa amin ni Keys
Magsisimula na ang malulungkot na oras
Ilabas mo 'yan, Major. Ilabas mo.
-Bakit kayo umuungol? -Nalulungkot kami!
Hindi na maaayos ang lahat ngayong maghihiwalay na sina Mama at Papa.
-Ayaw kong maglinis ng dalawang kwarto! -Uy.
Ano man ang mangyari, magkasama tayo.
-Hay, salamat sa Diyos. -Nahanap mo siya, Keys.
Anong mayroon?
Palagi raw nag-aaway ang mga magulang ni Switch bago sila maghiwalay.
At nang masira ang ref, dumadalas na ang away niyo.
Natatakot kami na baka… maghiwalay rin kayo.
Hindi kami maghihiwalay, anak.
Nag-aaway ang mga magulang minsan.
Tungkol sa mga burger bun. Sa bayarin. At pati mga maiingay na ref.
Pero kapag nag-aaway kami, magalang kaming nag-aaway.
Mukhang hindi namin 'yun nagagawa ng ayos.
Pasensya na kayo.
Pero bakit hindi n'yo sinabi na nag-aalala kayo?
Alam kong dapat sinabi ko.
Pero natatakot akong baka 'pag nagtanong ako tungkol sa hiwalayan
ay magkatotoo ito?
Akala mo lang 'yon, pero hindi 'yun gano'n.
At hindi ba nakakagaan na napag-usapan 'yun?
Oo nga, medyo hindi na nakakatakot kapag nailalabas na ito.
Huwag kayong matakot sabihin sa amin ang iniisip n'yo.
Kahit pa tungkol ito sa amin.
Walang perpektong pamilya.
Mag-aaway kami, 'di magkakasundo…
Seseryosohin ang barbecue…
Nagsasalita ang mga burger ko!
"Masarap ba rito, o ako lang 'yun?"
Mangako tayo na palaging magsasabi sa isa't isa
tungkol sa nararamdaman natin, okay?
-Pangako. -Makakaasa kayo.
Palagi.
Sige!
Hali kayo rito, Keys.
Walang perpektong pamilya Pero lahat ay mahalaga
Yeah
Mas magandang sabihin Na kakaiba tayo sa sarili nating paraan
Mag-aaway man tayo at magagalit
Pero kung pag-uusapan Walang pagsisisihan
May mahihirap na araw at panahon Kapag kasama ang pamilya, ayos ang lahat!
Sina Mama, Papa, Keys, Major Napapaganda ng pagkakaiba-iba ang pamilya
Hulaan mo kung anong gusto namin Sobrang pagmamahal at tawanan!
Kumanta kung mahal mo ang iyong pamilya
Mahal namin ang pamilya namin
Kung sang-ayon kayo sa 'kin Pumalakpak at ipadyak ang mga paa
Tama ka, Papa, ang galing mo nga.
-Parang kanta na 'yun. -Ito na yata ang kanta natin.
Karma, anong nangyayari?
Hindi ko alam. Pero hayaan na natin.
Ang pagsasalin ng subtitle ay ginawa ni: Reya Lei Delgado